open-index/open-wikipedia-markdown huggingface dataset:
Simon Mayr

**Johann Simon Mayr** (tai **Giovanni Simone Mayr**; 14. kesäkuuta 1763 Mendorf – 2. joulukuuta 1845 Bergamo) oli saksalaistaustainen, italialaistunut säveltäjä.

Mayr oli opettajan poika. Hän opiskeli teologiaa Ingolstadtin yliopistossa. Hän saapui 1780-luvun loppupuolella Italiaan, jossa opiskeli musiikkia Carlo Lenzin ja Ferdinando Bertonin johdolla. Varhaisina tilaustöinä Mayr sävelsi ensisijaisesti hengellisiä oratorioita. Kasvavaa suosiota hän alkoi saavuttaa siirryttyään säveltämään oopperaa, josta ensimmäinen esimerkki on *Saffo* (1794). Vuonna 1802 Mayr sai nimityksen *maestro di cappellaksi* Bergamon Santa Maria Maggioreen; tässä tehtävässä häntä oli edeltänyt hänen opettajansa Lenzi. Vuonna 1805 hän sai myös kontrapunktin professorin ja tuomiokirkon kuorokoulun johtajan asemat Bergamossa. Vuoden 1815 jälkeen Mayr keskittyi säveltäjänä jälleen pitkälti hengellisiin teoksiin, joihin kuului messuja, psalmeja, motetteja ja kantaatteja. 

Mayr kirjoitti elämäkertateoksen Joseph Haydnista, useita musiikkiteoreettisia teoksia ja omaelämäkerran. Hän perusti myös kaksi organisaatiota köyhiä ja ikääntyneitä muusikoita varten. Hänen yli kuudenkymmenen oopperansa joukossa ovat *La Lodoiska* (1796), *Ginevra di Scozia* (1801), *Medea in Corinto* (1813) ja *La rosa bianca e la rosa rossa* (1813). Sekä saksalaiset että italialaiset musiikkiperinteet vaikuttivat Mayrin työhön. Mayr pyrki urallaan edistämään Haydnin, Wolfgang Amadeus Mozartin ja Ludwig van Beethovenin musiikin tuntemusta Italiassa. Hänen johdollaan opiskeli esimerkiksi Gaetano Donizetti.

## Lähteet

## Aiheesta muualla
* IMSLP: nuotteja
Juhani Kangas

**Juhani Kangas** (s. 27. huhtikuuta 1998) on suomalainen jalkapalloilija, pelipaikaltaan maalivahti. Kangas pelaa Rovaniemen Palloseurassa.

Kangas teki RoPS:n kanssa kaksivuotisen sopimuksen marraskuussa 2016. Kangas teki debyyttinsä miesten tasolla Suomen Cupin ottelussa FC Hakaa vastaan 20. huhtikuuta 2016. 

Veikkausliigassa Kangas esiintyi ensimmäisen kerran 15. lokakuuta 2017 Veikkausliigan ottelussa VPS:aa vastaan. Päävalmentaja Juha Malinen teki erikoisen ratkaisun ottelun lisäajalla tilanteen ollessa 3–0, kun hän vaihtoi Kankaan maalille Antonio Regueron tilalle. Reguerolla ei ollut tilanteessa mitään vammaa ja ottelun jälkeen Malisen temppua kritisoitiin sosiaalisessa mediassa "nöyryytykseksi" VPS:aa kohtaan. Malinen kuitenkin kertoi, että Kankaan vaihtaminen kentälle oli kiitos kahden vuoden tunnollisesta harjoittelusta edustusjoukkueen mukana.

## Lähteet
Charles Dillon Perrine

**Charles Dillon Perrine** (28. heinäkuuta 1867 – 21. kesäkuuta 1951) oli yhdysvaltalainen tähtitieteilijä joka eli Argentiinassa. Hän työskenteli Lickin observatoriossa vuosina 1893–1909. Hän voitti Lalande-palkinnon vuonna 1897.

Sinä aikana hän löysi Jupiterin kuudennen 3. joulukuuta 1904. Se nimettiin myöhemmin Himaliaksi Ródosksen saaren nymfin mukaan, joka oli yksi Zeuksen rakastajittarista. Jupiterin seitsemännen kuun hän löysi 5. tammikuuta 1905. Se nimettiin myöhemmin yhden Zeuksen rakastajattaren mukaan Elaraksi. Vuonna 1904 hän julkaisi laskeman auringon parallaksista joka perustui havaintoihin Eroksen käyttäytymiseen sen lähestyessä Maata. Hän löysi uransa aikana myös 13 komeettaa.

Vuonna 1909 hän siirtyi Argentiinan kansallisen observatorion johtajaksi Córdobaan jossa oli eläkeikäänsä asti.

## Lähteet

## Aiheesta muualla
* 
* 
* 
*
Jimi Vaarala

**Jimi-Jasper Vaarala** (s. 21. syyskuuta 2000) on suomalainen jalkapalloilija, pelipaikaltaan maalivahti. Vaarala pelaa Rovaniemen Palloseurassa.

## Lähteet
C6 (1929)

**C6** oli Espanjan laivaston vuonna 1929 vesille laskettu C-luokan sukellusvene.

## Valmistus

Alus tilattiin SECN:ltä Cartagenasta. Alus laskettiin vesille 29. joulukuuta 1929 ja otettiin palvelukseen 27. syyskuuta 1930.

## Palvelus
Aluksen miehistö upotti 20. lokakuuta 1937 aluksensa Gijonin satamassa, kun alus oli vaurioitunut lentopommituksessa. Alus poistettiin palveluksesta 31. heinäkuuta 1941. Hylky nostettiin 1947, mutta se haaksirikkoutui hinattaessa romuttajalle.

## Lähteet
*

### Viitteet
Tvijälp

**Tvijälp** on yksi Espoon kaupungin ulkoilusaarista. Se sijaitsee Linholmsfjärdenin merialueella parisen kilometriä Haukilahden venesatamasta itään. Espoon virallisessa kaupunginosajaossa Tvijälp kuuluu Westendiin; saaren ja Westendin manneralueen välillä on noin 200 metriä leveä salmi.

Tvijälpin pinta-ala on 13,4 hehtaaria. Saaren itäosassa on matala, kaislikkoinen lahti, joka antaa saarelle c-kirjainta muistuttavan muodon. Tvijälpin keskiosa eli lahden länsipuolinen kannas on alavaa maata. Tvijälpin pohjoinen osa on metsäistä, havupuuvaltaista mäkimaata, joka kohoaa yli kymmenen metrin korkeuteen merenpinnasta. Eteläosa puolestaan on verraten kallioista mäkimaata, joka kohoaa yli viidentoista metrin korkeuteen. Rantaniittyjä on siellä täällä. Tvijälpin luonnossa on muistoja saarella vietetystä kalastajaelämästä.

Tvijälp on osa Espoon itäsaaristoa. Sen koillispuolella sijaitsee Småholm ja lounaispuolella Varsasaari. Edellisiä kauempana, kaakon suunnassa sijaitsee Vehkasaari ja idän suunnassa on Westendin Korkeasaari. Koivusaari venesatamineen ja metroasemineen sijaitsee runsaat kaksi kilometriä Tvijälpistä itäkoilliseen. Hanasaaren kulttuurikeskus sijaitsee puolisentoista kilometriä Tvijälpistä koilliseen.

Tvijälpin nimi oli aikoinaan Tvigölpe. Vanhassa ruotsin kielessä tvi-sanan merkitys on kaksiosainen ja gölpe puolestaan merkitsee matalaa lahtea.

Espoon Suvisaaristossa noin seitsemän kilometriä Westendin Tvijälpistä lounaaseen sijaitsee pieni huvilasaari, jonka nimi on niin ikään Tvijälp.

## Lähteet
*

## Aiheesta muualla
*Tiedostopalvelu.maanmittauslaitos.fi
*Tvijälp, Uusimaa, Finland — Sunrise, Sunset and Daylength
*Retkipaikka.fi
*Retkisatama.fi
Tvijälp (Suvisaaristo)

**Tvijälp** on pieni huvilasaari Espoon Suvisaaristossa. Se sijaitsee noin 200 metriä Kopplorna-saariryhmään kuuluvasta Hamnkopplanista etelään ja osapuilleen saman verran Alskärista pohjoiseen.

Tvijälpin pinta-ala on 2,3 hehtaaria ja se on suhteellisen alavaa. Saaren länsi–itäsuuntainen pituus on noin 250 metriä. Tvijälpin yleisilme on kulttuurivaikutteinen. Rannoilla on pieniä rantaniittyjä, saaren sisäosan kangasmetsissä kasvaa vanhoja mäntyjä. Lehtometsän piirteitä puolestaan ovat haapa, metsäalvejuuri, punaherukka ja terttuselja. Korkeuserot ovat vähäisiä. Tvijälpin ympärillä on useita kallioluotoja.

Espoon Westendissä noin seitsemän kilometriä Suvisaariston Tvijälpistä koilliseen sijaitsee Espoon kaupungin ulkoilusaari, jonka nimi on niin ikään Tvijälp.

## Lähteet

## Aiheesta muualla
*Tiedostopalvelu.maanmittauslaitos.fi
*Tvijälp, Uusimaa, Finland — Sunrise, Sunset and Daylength
Narciso Monturiol (A1)

**Narcíso Monturiol** (runkonumero A1) oli Espanjan laivaston vuonna 1917 vesille laskettu A-luokan sukellusvene.

## Valmistus

Alus tilattiin Fiatilta San Giorgiosta, missä köli laskettiin 28. syyskuuta 1915. Alus laskettiin vesille 17. huhtikuuta 1917 ja otettiin palvelukseen 25. elokuuta.

## Palvelus
Alus poistettiin palveluksesta 1. syyskuuta 1934.

## Lähteet
*

### Viitteet
C4 (1929)

**C4** oli Espanjan laivaston vuonna 1929 vesille laskettu C-luokan sukellusvene.

## Valmistus

Alus tilattiin SECN:ltä Cartagenasta. Alus laskettiin vesille 6. heinäkuuta 1929 ja otettiin palvelukseen vielä samana vuonna 21. syyskuuta.

## Palvelus
Alus oli 1937-1939 modernisoitavana Ranskassa ja aluksen miehistö antautui kansallismielisille 3. heinäkuuta 1939. Alus upposi 7. helmikuuta 1947 kolaroituaan hävittäjä *Lepanton* kanssa.

## Lähteet
*

### Viitteet
C5 (1929)

**C5** oli Espanjan laivaston vuonna 1929 vesille laskettu C-luokan sukellusvene.

## Valmistus

Alus tilattiin SECN:ltä Cartagenasta. Alus laskettiin vesille 28. lokakuuta 1929 ja otettiin palvelukseen 31. heinäkuuta 1930.

## Palvelus
Alus katosi 31. joulukuuta 1936 Biskajanlahdella.

## Lähteet
*

### Viitteet
Peral (1888)

**(Isaac) Peral** oli yksi ensimmäisistä sähkömoottorilla varustetuista sukellusveneistä. Aluksen valmisti Espanjan laivastolle espanjalainen Isaac Peral.

## Valmistus
Aluksen suunnitteli luutnantti Isaac Peral y Caballero (1851-1895). Alus tilattiin La Carracasta Cádizista, missä köli laskettiin 23. lokakuuta 1887. Alus laskettiin vesille 8. syyskuuta 1888 ja otettiin palvelukseen koeajojen ja Cartagenassa käynnin jälkeen 7. kesäkuuta 1890.

## Palvelus
Alus poistettiin palveluksesta 1890 ja on nykyään museoituna Cartagenan laivastomuseossa.

## Lähteet
*

### Viitteet
Isaac Peral (täsmennyssivu)

**Isaac Peral** voi tarkoittaa seuraavia asioita:

*Isaac Peral, espanjalainen insinööri ja sukellusveneiden suunnittelun pioneeri
;Espanjan laivaston sukellusveneet
*Peral (1888), Isaac Peralin suunnittelema sukellusvene
*Isaac Peral (A0)
*Isaac Peral (C1), C-luokan sukellusvene
*Isaac Peral (S32), ex -*USS Ronquil*
*Isaac Peral -luokka
**Isaac Peral (S81), Isaac Peral -luokan sukellusvene
Get You

**Get You** on Aleksei Vorobjovin esittämä kappale, joka edusti Venäjää vuoden 2011 Eurovision laulukilpailussa Saksan Düsseldorfissa. 

Kappale kilpaili Euroviisujen ensimmäisessä semifinaalissa, jossa se sijoittui yhdeksänneksi ja selviytyi finaaliin. Finaalissa kappale sijoittui 25. maan joukosta 16. sijalle. 

## Lähteet
Nobody Hurt No One

**Nobody Hurt No One** on Natalja Podolskajan esittämä kappale, jolla hän edusti Venäjää vuoden 2005 Eurovision laulukilpailussa Ukrainan Kiovassa. 

Venäjä pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 15. 

## Lähteet
Gabriella Szabó

**Gabriella Szabó** (s. 14. elokuuta 1986 Budapest) on unkarilainen ratamelonnan kolminkertainen olympiavoittaja, yhdeksänkertainen maailmanmestari ja yhdeksänkertainen Euroopan-mestari. Kaikkiaan hänellä on neljä olympia-, 11 MM- ja 13 EM-mitalia, jotka hän on saavuttanut kahden ja neljän hengen kajakkiluokissa.

Szabó oli ensimmäisen kerran arvokisamitaleilla vuonna 2007, jolloin hän voitti Danuta Kozákin kanssa kajakkikaksikoiden 1&nbsp;000 metrin Euroopan-mestaruuden. Vuonna 2008 hän voitti Euroopan-mestaruuden kaksikoiden 500 metrillä ja saavutti olympiahopeaa Pekingissä nelosten 500 metrillä. Vuonna 2009 hän voitti ensimmäisen maailmanmestaruutensa Danuta Kozákin parina kaksikoiden 500 metrillä ja samassa lajissa myös Euroopan-mestaruuden. Vuonna 2010 hän voitti kaksikoissa kaksi maailmanmestaruutta ja yhden Euroopan-mestaruuden. Vuonna 2011 hän oli maailmanmestari nelosten 500 metrillä ja Euroopan-mestari kaksikoiden 1&nbsp;000 metrillä. Vuonna 2012 hän voitti Lontoossa olympiakultaa nelosten 500 metrillä yhdessä Krisztina Fazekasin, Katalin Kovácsin ja Danuta Kozákin kanssa.

Szabó voitti vuonna 2013 kaksi maailmanmestaruutta ja seuraavana vuonna sekä kaksi maailman- että kaksi Euroopan-mestaruutta. Vuonna 2015 hän voitti yhdeksännen maailmanmestaruutensa. Vuonna 2016 hän voitti kaksi Euroopan-mestaruutta sekä Rio de Janeirossa olympiakultaa kaksikoiden 500 metrillä Danuta Kozákin parina ja nelosten 500 metrillä Kozákin, Tamara Csipesin ja Krisztina Fazekas-Zurin kanssa.

## Lähteet
Jokioisten Pappilamuseo

**Jokioisten Pappilamuseo** on Jokioisten seurakunnan entisessä kappalaisen pappilassa toimiva kotimuseo. Se sijaitsee Jokioisten taajaman länsilaidalla Vaulammintien varrella. Vuonna 1800 valmistuneen pappilan rakennutti Jokioisten kartanon omistaja, vapaaherra Ernst Gustaf von Willebrand. Tiiliverhoiltu rakennus on tehty massiivisavesta ja tiivisteenä on käytetty olkea ja sammalta. 

Pappilana, lukkarin puustellina ja kartanon työväen asuntona toiminut rakennus entisöitiin pappila-aikaiseen asuunsa ja avattiin Pappilamuseona vuonna 1959. Museotoiminnasta vastaa Jokiläänin Kotiseutuyhdistys ry. Kaksikerroksisen rakennuksen alakerrassa sijaitseva museo pyrkii kuvaamaan mahdollisimman aidosti 1800-luvun puolivälin maalaispappilan elämänmenoa. Kokoelmassa on kirkollisen- ja siviiliesineistön lisäksi Miina Sillanpään muistoesineitä. Talousneuvos, ministeri Miina Sillanpään synnyintorpan muistokivi sijaitsee museomäen länsirinteellä. Museopihaan kuuluu lisäksi kaksi aittaa, savusauna ja lato.

## Lähteet
Believe Me (Julija Savitševan kappale)

**Believe Me** on Julija Savitševan esittämä kappale, jolla hän edusti Venäjää vuoden 2004 Eurovision laulukilpailussa Turkin Istanbulissa. 

Venäjä pääsi suoraan kilpailun finaaliin edellisvuoden sijoituksen johdosta. Finaalissa kappale sijoittui 24. joukosta sijalle 11. 

## Lähteet
Cosme García (täsmennyssivu)

**Cosme García** voi tarkoittaa seuraavia asioita:

*Cosme García Sáez, espanjalainen insinööri ja sukellusveneiden suunnittelun pioneeri
;Espanjan laivaston sukellusveneet
*Cosme García (A2)
*Cosme García (S34), ex- *USS Bang*
*Cosme García (S83), S80-luokan sukellusvene
Narciso Monturiol (täsmennyssivu)

**Narciso Monturiol** voi tarkoittaa seuraavia asioita:

*Narciso Monturiol, espanjalainen insinööri ja sukellusveneiden suunnittelun pioneeri
;Espanjan laivaston sukellusveneet
*Narciso Monturiol (A1), A-luokan sukellusvene
*Narcíso Monturiol (S33), ex- *USS Picuda*
*Narcíso Monturiol (S35), ex- *USS Jallao*
*Narciso Monturiol (S82), S80-luokan sukellusvene
Kiharu Nakamura

**Kiharu Nakamura** (, 1913 – 5. tammikuuta 2004) oli japanilainen geisha, jota on joskus kuvailtu viimeiseksi tai yhdeksi viimeisistä "aidoista" geishoista. Nakamuran vuonna 1983 julkaistu omaelämäkerta *Edokko geisha ichidaiki* oli bestseller.

## Elämäkerta
Kiharu Ihara Nakamura eli alkuperäiseltä nimeltään Kazuko Yamamoto syntyi vuonna 1913. Eri lähteet mainitsevat hänen syntyneen Tokiossa tai muutaneen kaupunkiin lapsena Hokkaidōlta. Nakamuran perhe oli vauras ja hänen isänsä oli lääkäri. Nakamura ilmoitti 15-vuotiaana vanhemmilleen haluavansa geishaksi. Vaihtoehtona olisi ollut tuolloin Japanissa yleinen järjestetty avioliitto. Hänen vanhempansa vastustivat aluksi ajatusta, mutta päästivät lopulta Nakamuran opiskelemaan ammattiin.

Nakamura opiskeli geishaksi Shinbashissa Tokiossa. Maikona eli geishaoppilaana hän opiskeli esimerkiksi tanssia, soittamista ja laulamista. Geishana hän otti nimen Kiharu, joka tarkoittaa iloista kevättä. Nakamura opiskeli myös englannin kieltä, jota monet japanilaiset eivät vielä tuolloin taitaneet. Englannin kielen taitojensa takia Nakamura olikin suosittu myös länsimaalaisten keskuudessa ja hänen kuuluisiin asiakkaisiinsa lukeutuivat esimerkiksi Babe Ruth, Charlie Chaplin ja Jean Cocteau. Toisen maailmansodan sytyttyä viranomaiset halusivat Nakamuran vakoilevan ulkomaalaisia asiakkaitaan. Sen sijaan Nakamura avioitui diplomaatti Shintaro Otan kanssa ja muutti tämän mukana Kalkuttaan. Pari palasi Japaniin sodan vielä kuluessa ja lopulta he erosivat. Tokio oli kärsinyt mittavia tuhoja ilmapommitukissa ja Nakamura vietti sodan ajan maaseudulla palaten Tokioon vasta sodan päätyttyä vuonna 1945. Japani miehitettiin ja monet tavalliset naiset alkoivat esittäytyä geishana toimien kuitenkin tavallisten prostituoitujen tapaan myyden palvelujaan sotilaille. Nakamura alkoi pitää geishojen mainetta menneenä ja hän muutti toisen aviomiehensä kanssa Yhdysvaltojen New Yorkiin vuonna 1956.

Yhdysvalloissa Nakamurasta tuli perinteisten japanilaisten taiteiden asiantuntija. Hän neuvoi esimerkiksi Anna Moffoa tämän roolissa Cio-Cio-Sanina oopperassa Madama Butterfly. Hän matkusti myös ajoittain Japaniin osallistuen television keskusteluohjelmiin ja pitäen luentoja. Vuonna 1983 hän julkaisi omaelämäkertansa *Edokko geisha ichidaiki*, josta tuli bestseller. Kirjassa käsiteltiin muuttunutta käsitystä geishan ammatista ja ammatin julkisuuskuvan alennustilaa. Nakamura kuoli 91-vuotiaana New Yorkissa 5. tammikuuta 2004.

## Lähteet
Isaac Peral

**Isaac Peral y Caballero** (1. kesäkuuta 1851 Cartagena – 22. toukokuuta 1895 Berliini) oli espanjalainen insinööri, laivastoupseeri ja Peral-sukellusveneen suunnittelija. Hän liittyi 1866 Espanjan laivastoon ja valmisti ensimmäisen sähkötoimisen sukellusveneen, joka laskettiin vesille 1888. Laivastoviranomaiset eivät kuitenkaan hyväksyneet alusta. Hän jätti laivaston kehittääkseen muita kaupallisesti merkittävämpiä keksintöjä.
Nicco Montaño

**Nicco Rae Montaño** (s. 16. joulukuuta 1988 Shiprock, New Mexico) on yhdysvaltalainen vapaaottelija. Hän on ollut joulukuusta 2017 Ultimate Fighting Championshipin (UFC) naisten kärpässarjan () mestari. 

## Tausta
Montaño varttui navajo-intiaanien reservaatissa Arizonassa. Hänen äitinsä on puoliksi navajo ja puoliksi chickasaw. Montaño aloitti vapaaottelun vuonna 2013 harrastettuaan sitä ennen brasilialaista jujutsua. Hänen isänsä, vuonna 2006 kuollut Frankie Montaño, otteli nyrkkeilyammattilaisena 1970- ja 1980-luvuilla ja toimi myöhemmin nyrkkeilyvalmentajana ja -promoottorina. 

## Vapaaottelu-ura
Montaño otteli amatöörinä viisi ottelua, voittaen ne kaikki. Hän kohtasi ensimmäisessä ammattilaisottelussaan marraskuussa 2015 Stacey Sigalan King of the Cagen (KOTC) tapahtumassa. Montaño voitti ottelun teknisellä tyrmäyksellä ensimmäisessä erässä. Ottelu käytiin kääpiösarjassa (), kuten myös hänen seuraava ottelunsa helmikuussa 2016. Hän hävisi Pam Sorensonille tuomariston hajaäänin.

Sorenson-ottelun jälkeen Montaño siirtyi alempaan painoluokkaan, kärpässarjaan. Hän voitti elokuussa 2016 Shana Dobsonin tuomariston yksimielisellä päätöksellä ja saman vuoden lokakuussa Jamie Milanowskin teknisellä tyrmäyksellä. Jälkimmäisen voiton myötä Montañosta tuli KOTC:n naisten kärpässarjan mestari. Tammikuussa 2017 hän palasi kääpiösarjaan otellakseen HD MMA:n mestaruudesta Julia Avilaa vastaan. Montaño hävisi ottelun tuomariston yksimielisellä päätöksellä.

Elokuussa 2017 Montañon julkistettiin olevan kilpailijana *[[Ultimate Fighter]]* -ohjelman 26. tuotantokaudella (*[[The Ultimate Fighter: A New World Champion]]*). Kaudella haettiin ensimmäistä mestaria UFC:n uuteen naisten painoluokkaan, kärpässarjaan. Montaño oli sijoitettu turnauskaaviossa neljänneksitoista kuudestatoista ottelijasta ja hän kohtasi ensimmäisellä kierroksella kolmanneksi sijoitetun Lauren Murphyn. Montaño voitti ottelun tuomariston yksimielisellä päätöksellä. Hän voitti yksimielisillä päätöksillä myös puolivälieräottelun Montana Stewartia vastaan sekä välieräottelun Barb Honchakia vastaan. Näitä kolmea ottelua ei oteta huomioon Montañon ammattilaisuran virallisissa tilastoissa, vaan ne lasketaan näytösotteluiksi.

Montaño teki virallisen UFC-debyyttinsä 1. joulukuuta 2017 *Ultimate Fighter* -kauden finaalitapahtumassa Las Vegasissa. Hänen vastustajanaan piti alun perin olla Sijara Eubanks, mutta Eubanksin jouduttua päivää ennen ottelua sairaalahoitoon painonpudotuksen aiheuttaman munuaisten vajaatoiminnan vuoksi, hänen tilalleen mestaruusotteluun nostettiin Roxanne Modafferi. Montaño voitti Modafferin tuomariston yksimielisellä päätöksellä (lukemin 50–45, 49–46, 49–46) ja hänestä tuli näin UFC:n ensimmäinen naisten kärpässarjan mestari.

## Lähteet
Muusa/Muistijälki

**Muistijälki** on Juhani Pallasmaan suunnittelema taideteos. Se koostuu Wäinö Aaltosen *Muusa*-veistoksesta sekä teräksisestä kehikosta muistotauluineen. Aaltosen syntymän 100-vuotisjuhlapäivän kunniaksi valmistettu teos paljastettiin 30. toukokuuta 1994. 

*Muistijälki* sijaitsee lähellä paikkaa, jossa ennen oli Hirvensalon vanha silta. Wäinö Aaltonen työskenteli noilla seuduilla ateljeessaan 1923-1927. Ateljee vaurioitui talvisodan pommituksissa, se purettiin sodan jälkeen. Emeritusprofessori Pallasmaa tunnetaan ennen kaikkea arkkitehtinä.

## Lähteet
Krisztina Fazekas-Zur

**Krisztina Fazekas-Zur** (o.s. **Fazekas**, s. 1. elokuuta 1980) on unkarilainen ratamelonnan kaksinkertainen olympiavoittaja, kahdeksankertainen maailmanmestari ja seitsenkertainen Euroopan-mestari. Kaikkiaan hänellä on olympiakultien lisäksi 14 MM- ja 13 EM-mitalia, joista suurin osa on neljän hengen kajakkiluokista. Hän on edustanut MM-kilpailuissa myös Yhdysvaltoja.

Fazekas-Zur oli ensimmäisen kerran arvokisamitaleilla vuonna 2001, jolloin hän voitti sekä maailmanmestaruuden että Euroopan-mestaruuden kajakkinelosten 200 metrillä. Vuonna 2003 hän voitti maailmanmestaruuden kajakkinelosten 1&nbsp;000 metrillä. Vuosina 2006 ja 2007 hän voitti maailman- ja Euroopan-mestaruuden, vuonna 2008 kaksi Euroopan-mestaruutta ja vuonna 2009 yhden Euroopan-mestaruuden, kaikki nelosissa. Avioiduttuaan hän muutti Yhdysvaltoihin ja saavutti Yhdysvaltain edustajana MM-hopeaa yksiköiden 1&nbsp;000 metrillä Unkarin MM-kilpailuissa 2011. Vuonna 2012 hän voitti Lontoossa olympiakultaa nelosten 500 metrillä yhdessä Katalin Kovácsin, Danuta Kozákin ja Gabriella Szabón kanssa.. Hänen oikeudestaan edustaa olympialaisissa Unkaria sen jälkeen, kun hän oli edustanut MM-kilpailuissa Yhdysvaltoja, tehtiin vastalause, jonka Kansainvälinen olympiakomitea joulukuussa 2012 kuitenkin hylkäsi.

Fazekas-Zur voitti kolme maailmanmestaruutta Duisburgissa 2013 sekä yhden Euroopan-mestaruuden vuonna 2016. Rio de Janeiron olympialaisissa 2016 hän voitti toisen olympiakultansa nelosten 500 metrillä Gabriella Szabón, Danuta Kozákin ja Tamara Csipesin kanssa. Vuonna 2017 hän voitti kahdeksannen maailmanmestaruutensa.

Krisztina Fazekas-Zurin puoliso Rami Zur on israelilais-yhdysvaltalainen meloja, joka on toiminut myös vaimonsa valmentajana.

## Lähteet
Seth Barnes Nicholson

**Seth Barnes Nicholson** (12. marraskuuta 1891 Springfield, Illinois, Yhdysvallat – 2. heinäkuuta 1963 Los Angeles, Kalifornia, Yhdysvallat) oli yhdysvaltalainen tähtitieteilijä, joka tunnetaan Jupiterin neljän kuun löytäjänä.

Nicholson syntyi Springfieldissa, Illinois’ssa, ja vietti nuoruutensa maaseudulla. Hän opiskeli Draken yliopistossa, jossa hänen luokkatoverinaan oli Alma Stotts. He molemmat jatkoivat opiskelua Kalifornian yliopistossa, Berkeleyssä. He avioituivat vuonna 1913, ja heillä oli neljä lasta. Hän valmistui Berkeleystä tohtoriksi vuonna 1915 ja työskenteli sen jälkeen Mount Wilsonin observatoriossa vuoteen 1957 asti.

Hän löysi neljä Jupiterin kuuta, numerot 9–12: Sinope, Lysithea, Carme ja Ananke. Ensimmäisen niistä Sinopen hän löysi jo opiskellessaan Draken yliopistossa. Hän teki myös tutkimusta auringon pilkkujen ja niiden magneettikenttien parissa. Tätä tutkimusta pidetään hyvin merkittävänä. Hän myös tutki Kuun ja planeettojen lämpötiloja. 

## Lähteet
* 

### Viitteet
S/2011 J 2

**S/2011 J 2** tai **Jupiter LVI** on Jupiterin luonnollinen satelliitti. Sen löysi Scott Sheppard vuonna 2011. Se on taaksepäin kulkeva ja epäsäännöllinen.

## Lähteet
Tirawa

**Tirawa** on pawneiden luojajumala, kaikkien asioiden luoja ja elämän antaja. Tuuli on hänen henkäyksensä, salama hänen katseensa – mutta kukaan ei tiedä miltä hän näyttää. Tirawa on suuri henki, joka on järjestänyt maailman ja antanut ihmiselle kaiken mitä tämä tarvitsee.

## Lähteet
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987.
Azazel (demoni)

**Azazel** tai **Asasel** () on hepreankielinen nimi erämaassa olevalle demonille, jonka luo syntipukki lähetetään Jom kippurin aikaan. Apokryfisessä Eenokin kirjassa Azazel esiintyy kapinallisten enkelien päällikkönä. Azazel oli myös epäpuhtauden henkilöitymä ja myöhemmissä rabbien kirjoituksissa langennut enkeli.

Juutalaisten legendojen mukaan Jom kippur -rituaalia varten valittiin kaksi vuohipukkia. Toinen määrättiin arvalla ”Herralle”, toinen ”Azazelille”. Uskonnollisia menoja johti Temppelin ylipappi. Kun ylipappi oli symbolisesti siirtänyt kaikki Israelin kansan synnit syntipukkiin, Azazelille määrätty syntipukki ajettiin erämaahan ja tapettiin heittämällä alas jyrkänteeltä.

Azazel mainitaan Raamatun Vanhassa testamentissa ensimmäisen kerran Kolmannen Mooseksen kirjan luvun 16 jakeessa 8. Jae on vuoden 1992 käännöksessä seuraavanlainen: ”Hän heittäköön arpaa siitä, kumpi pukeista kuuluu Herralle ja kumpi Asaselille.” 

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Isaac Peral -luokka

**Isaac Peral -luokka** (**S80 -luokka**) on Espanjan laivaston neljän vuosina 2007-2021 valmistetun aluksen muodostama AIP sukellusveneluokka. Espanja on tilannut 2004 neljä alusta, joista kolme on valmisteilla Navantian telakalla Cartagenassa.

## Alukset

## Lähteet
*

### Viitteet
Jonathan Viscosi

**Jonathan Viscosi** (s. 18. maaliskuuta 1991 Ottawa, Ontario) on italialaiskanadalainen jalkapalloilija, pelipaikaltaan maalivahti. Viscosi edustaa ruotsalaista Siriusta.

Viscosi opiskeli stipendillä Buffalon yliopistossa ennen saapumistaan Eurooppaan ja Englantiin. Hänen ensimmäinen seuransa Englannissa oli kahdeksannella sarjatasolla pelannut Tiverton Town.  Viscosi pelasi kaikkiaan kuudessa Englannin alasarjajoukkueessa sekä Ruotsin kolmannen sarjatason Oskarshamnissa ennen saapumistaan Turkuun. Ennen Ruotsiin siirtymistään hän kävi Turussa toisen Veikkausliigajoukkueen FC Interin testissä kuitenkaan saamatta sopimusta silloin.

Viscosi pelasi TPS:ssa Ykkösessä kaudella 2017 kaikki 27 ottelua ja lisäksi Suomen Cupissa 5 ottelua. TPS nousi kauden päätteeksi Veikkausliigaan voittamalla Ykkösen kolmen pisteen erolla FC Honkaan. Viscosi pelasi kauden aikana 15 nollapeliä ja Ykkösen pelaajat äänestivätkin hänet kauden jälkeen sarjan parhaaksi maalivahdiksi.

1. marraskuuta 2017 TPS tiedotti solmineensa yksivuotisen jatkosopimuksen Viscosin kanssa. Hän pelasi kaudella 2018 Veikkausliigassa 32 ottelua ja molemmat karsintaottelut Ykkösen toiseksi sijoittunutta joukkuetta vastaan.

## Lähteet

## Aiheesta muualla
S/2010 J 1

**S/2010 J 1** tai **Jupiter LI** on Jupiterin luonnollinen satelliitti. Sen löysi R. Jacobson, M. Brozović, B. Gladman ja M. Alexandersen vuonna 2010. Sillä kestää 2.02 vuotta mennä Jupiterin ympäri. Se on 3 km leveä.

## Lähteet
Linn Jørum Sulland

**Linn Jørum Sulland** (s. 15. heinäkuuta 1984 Oslo) on norjalainen käsipalloilija. Hän on pelannut Norjan maajoukkueessa maaliskuusta 2004 alkaen 183 maaottelua ja tehnyt niissä 546 maalia. Hän voitti olympiakultaa Lontoossa 2012, maailmanmestaruuden Brasiliassa 2011 ja Tanskassa 2015 sekä Euroopan-mestaruuden Makedoniassa 2008 ja Tanskan ja Norjan yhdessä järjestämässä kisoissa 2010. Seuratasolla hän edustaa Vipers Kristiansandia.

## Lähteet
Vattukärsäkäs

**Vattukärsäkäs** (*Anthonomus rubi*) on kärsäkkäiden heimoon kuuluva kukkakärsäkäslaji. Vattukärsäkäs on väriltään harmaanmusta kovakuoriainen, jolla on hoikka ja pitkä kärsä. Sen tuntosarvet ovat polvitaitteiset. Peitinsiivissä on ohuita pitkittäisuria. Kooltaan aikuinen vattukärsäkäs on noin 2,5–3&nbsp;mm ja toukka noin 3–4&nbsp;mm. Toukka on väriltään kellanvalkoinen ja sen pää on vaaleanruskea.

Aikuiset vattukärsäkkäät talvehtivat maassa ja ilmestyvät keväällä vadelmien, mansikoiden ja ruusujen nuorille lehdille syöden niihin pieniä reikiä. Vattukärsäkkään naaraat kaivavat kasvin kukkanuppuihin reiän ja munivat nuppujen sisään yhden munan kuhunkin, jonka jälkeen ne katkaisevat kukkaperän osittain poikki. Nuppu kuihtuu ja putoaa maahan. Lämpimällä säällä vioituksia syntyy nopeasti, sillä yksi naaras voi vioittaa jopa 100 nuppua. Toukka kehittyy nupun sisällä ja uusia aikuisia ilmaantuu heinäkuussa.

Vattukärsäkkäiden esiintymistä mansikkaviljelmien läheisyydestä voi vähentää poistamalla villivadelmien kasvustoja. Kemiallisesti vattukärsäkkäitä voi torjua myös luonnon pyretriinejä sisältävillä torjunta-aineilla.

## Lähteet

## Aiheesta muualla
*Ötökkätieto: Vattukärsäkäs (''Anthonomus rubi'')
*Kasper: Vattukärsäkäs (''Anthonomus rubi'')
*Farmit: Vattukärsäkäs
*Centre for Agriculture and Biosciences International (CABI): Anthonomus rubi (black anthonomus) 
*Pherobase: Semiochemicals of Anthonomus rubi, the Strawberry blossom weevil
Juju (albumi)

__NOTOC__
**Juju** on Piirpauken albumi vuodelta 2017. Levyllä on yhtyeen johtohahmo Sakari Kukon sävellysten lisäksi Jean Sibeliuksen, Erik Satien, Toivo Kuulan, Jean-Philippe Rameaun ja Frederic Chopinin sävellyksiä, suomalaista ja romanialaista kansanmusiikkia sekä vaikutteita muun muassa Jujusta.

## Kappaleet
#
#
#
#
#
#
#
#
#

## Lähteet

## Aiheesta muualla
* ''Juju'' discogs.com -sivustolla
Isaac Peral (S81)

**Isaac Peral** (runkonumero S81) on Espanjan laivaston Isaac Peral -luokan AIP-sukellusvene.

## Valmistus

Alus tilattiin 2004 Navantialta Cartagenasta, missä köli laskettiin 2005. Alus laskettiin vesille 22. huhtikuuta 2021 ja luovutettiin laivastolle vuoden 2023 alussa.

## Palvelus
Alus on luovutettu laivastolle.

## Lähteet
Karen Spärck Jones

**Karen Spärck Jones** oli brittiläinen tietojenkäsittelytieteilijä. Hän tutki erityisesti tiedonhakua ja luonnollisten kielten prosessointia.

## Elämä ja ura
Jones syntyi 26. elokuuta 1935. Hän opiskeli Girton Collegessa. Hän väitteli tohtoriksi vuonna 1964 ja hänen väitöskirjansa julkaistiin myöhemmin teoksessa *Synonymy and Semantic Classification*.

1950-luvun loppupuolella Jones aloitti työskentelyn tutkijana. Hänen ensimmäinen tutkijantyönsä oli Cambridgen kielten tutkimusyksikössä. Jones aloitti tutkijatohtorina Newnham Collegessa vuonna 1965 ja siirtyi kolme vuotta myöhemmin tutkijatohtoriksi Royal Societyyn. Hän työskenteli eri tehtävissä Cambridgen yliopistossa saavuttaen professorin aseman vuonna 1999. 

Jones menehtyi 4. huhtikuuta 2007 

## Kunnianosoitukset
Jonesille myönnettiin Gerard Salton -palkinto vuonna 1988 ja Lovelace-mitali vuonna 2007. Hänen muistokseen on perustettu Karen Spärck Jones -palkinto, jota jakaa British Computer Societyn tiedonhaun tutkimusryhmä yhdessä British Computer Societyn kanssa. Palkintoa sponsoroi Microsoft.

## Julkaisuja

### Editoijana tai toisena tekijänä
* Retrieval Experiment (1981)
* Automatic Natural Language Parsing (1983)
* Readings in Natural Language Processing (1986)
* Evaluating Natural Language Processing Systems (1996)
* Readings in Information Retrieval (1997)
* Computer Systems: theory, technology and applications (2004)

## Lähteet
Mark R. Showalter

**Mark Robert Showalter** (s. 5. joulukuuta 1957) on vanhempi tutkija SETI-instituutissa. Hän on löytänyt kuusi kuuta ja kolme rengasta.

## Lähteet
Nora Mørk

**Nora Mørk** (s. 5. huhtikuuta 1991 Oslo) on norjalainen käsipalloilija. Hän on pelannut Norjan maajoukkueessa syyskuusta 2010 alkaen 114 maaottelua ja tehnyt niissä 560 maalia. Hän saavutti olympiapronssia Rio de Janeirossa 2016 ja voitti maailmanmestaruuden Tanskassa 2015 sekä Euroopan-mestaruudet Tanskan ja Norjan yhdessä järjestämässä kisoissa 2010, Unkarin ja Kroatian kisoissa 2014, Ruotsin kisoissa 2016 ja Tanskan kisoissa 2020. Seuratasolla hän edustaa unkarilaista Győri Audi ETO KC:tä.

Nora Mørkin kaksossisko Thea Mørk on myös käsipalloilija. Nora Mørk seurustelee ruotsalaisen käsipalloilija Jerry Tollbringin kanssa.

## Lähteet
Mimas (mytologia)

**Mimas** () oli kreikkalaisessa mytologiassa yksi giganteista, hän syntyi Uranoksen verestä kun hänet kastroitiin. Pseudo-Apollodoroksen mukaan hän kuoli gigantomakhiassa eli giganttien taistelussa jumalia vastaan. Yksi Saturnuksen kuista on nimetty hänen mukaansa.

## Lähteet
Katalonian ympäriajo 2018

**Katalonian ympäriajo 2018** oli järjestyksessään 98. maantiepyöräilyn Katalonian ympäriajo. Kilpailu alkoi Calellassa 19. maaliskuuta ja päättyi Barcelonassa 25. maaliskuuta 2018. Kokonaiskilpailun voitti Movistar-tallin Alejandro Valverde. 

## Joukkueet

## Etapit

## Kokonaistilanne

## Lähteet
Stine Bredal Oftedal

**Stine Bredal Oftedal** (s. 25. syyskuuta 1991 Oslo) on norjalainen käsipalloilija. Hän on pelannut Norjan maajoukkueessa marraskuusta 2010 alkaen 155 maaottelua ja tehnyt niissä 371 maalia. Hän saavutti olympiapronssia Rio de Janeirossa 2016, voitti maailmanmestaruuden Brasiliassa 2011 ja Tanskassa 2015 sekä voitti Euroopan-mestaruuden Tanskan ja Norjan yhdessä järjestämissä kisoissa 2010, Unkarin ja Kroatian kisoissa 2014 ja Ruotsin kisoissa 2016. Seuratasolla hän edustaa unkarilaista Győri Audi ETO KC:tä.

Stine Bredal Oftedalin sisko Hanna Bredal Oftedal on myös käsipalloilija.

## Lähteet

## Aiheesta muualla
Dioumara Koussata

**Dioumara Koussata** on maalaiskunta Kayesin alueen Diéman piirissä Malissa. Sen keskuskylä Dioumara sijaitsee 70 kilometriä Diémasta itään. Kunnassa on 16&nbsp;300 ja kylässä 1&nbsp;700 asukasta (vuonna 2009).

Dioumara Koussatan kunnan pinta-ala on 1&nbsp;820 neliökilometriä. Se rajoittuu lännessä Diéman piirin Dianguirdén, kaakossa Gomitradougoun, luoteessa Nioron piirin Koréra Korén, koillisessa Koulikoron alueen Naran piirin Dabon ja Falloun ja etelässä Kolokanin piirin Sagabalan kuntiin. Maisemaa leimaavat ylängöt, alangot ja tasangot. Vesistöjä ovat sadekauden jälkeen kuivuvat joet ja järvet. Seutu kuuluu Sahelin vyöhykkeeseen. Vuotuinen sademäärä on 550–600 millimetriä.

Kuntaan kuuluu 18 kylää. Asukkaista 47 % on kagoroja, 27,5 % soninkeja, 20 % bambaroita, 3 % maureja ja 2,5 % fulbeja. Yleisimmät kielet ovat bambara ja soninke. Kagoron puhujia on vain pari prosenttia.

Dioumaran ohi kulkee Bamakon ja Kayesin välinen päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu ja maapähkinä. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille.

Kunnassa toimii lastentarha, kuusi alakoulua, yläkoulu sekä koulutus- ja kehittämiskeskus (CED). Dioumarassa ja Konsandougoussa on kunnalliset terveyskeskukset. Vesihuolto käsittää kaivoja ja porakaivoja.

## Lähteet
America (Thirty Seconds to Marsin albumi)

__NOTOC__

**America** on yhdysvaltalaisen alternative rock -yhtye Thirty Seconds to Marsin viides studioalbumi, jonka julkaisi Interscope Records 6. huhtikuuta 2018. Albumissa on yhtyeen muita albumeja enemmän vaikutteita popista ja elektronisesta musiikista.

American sanoitukset ovat poliittisia, ja niitä inspiroi presidentti Donald Trumpin hallinto. Julkaisupäivänä yhtye tiedotti tulevasta *Monolith Tour* -kiertueestaan. Albumilta julkaistiin kaksi singleä: "Walk On Water" ja "Dangerous Night".

## Kappaleet
#
#
#
#
#
#
#
#
#
#
#
#

### Deluxe edition bonuskappaleet
#
#
#

### Japanin bonuskappaleet
#

## Arvostelut
* AllMusic: 
* Soundi: 

## Lähteet
Mari Molid

**Mari Kristine Søbstad Molid** (s. 8. elokuuta 1990 Trondheim) on norjalainen käsipalloilija. Hän on pelannut Norjan maajoukkueessa syyskuusta 2010 alkaen 107 maaottelua ja tehnyt niissä 57 maalia. Hän saavutti olympiapronssia Rio de Janeirossa 2016 ja voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Tanskan ja Norjan yhdessä järjestämissä kisoissa 2010. Seuratasolla hän edustaa tanskalaista Randers HK:ta.

## Lähteet
Herschel (kraatteri)

**Herschel** on iso kraatteri Mimaksessa. Se on nimetty 1700-luvun tähtitieteilijä William Herschelin mukaan, joka löysi Mimaksen vuonna 1789. Se on 139 km leveä ja sen seinät ovat 5 km pitkät.

## Lähteet
Amanda Kurtović

**Amanda Kurtović** (s. 25. heinäkuuta 1991 Karlskrona, Ruotsi) on norjalainen käsipalloilija. Hän on pelannut Norjan maajoukkueessa maaliskuusta 2011 alkaen 108 maaottelua ja tehnyt niissä 269 maalia. Hän voitti olympiakultaa Lontoossa 2012 ja saavutti olympiapronssia Rio de Janeirossa 2016. Hän voitti maailmanmestaruuden Brasiliassa 2011 ja Tanskassa 2015 sekä Euroopan-mestaruuden Ruotsissa 2016.

Seuratasolla Kurtović on kesästä 2017 alkaen edustanut romanialaista CSM Bucureștia. Aiemmin hän on edustanut muun muassa kaksi kautta tanskalaista Viborg HK:ta ja kaksi kautta kotimaansa Larvik HK:ta.

## Lähteet
Pekka Kujamäki

**Pekka Kujamäki** (s. 1963) on suomalainen filosofian tohtori ja käännöstieteen professori.

Kujamäen toimipaikkanaan Grazin yliopiston käännöstieteen laitos (*Institut für Theoretische und Angewandte Translationswissenschaft*) Itävallassa. Sitä ennen syksyyn 2015 asti Kujamäki toimi vajaat 15 vuotta saksan kielen (kääntäminen ja tulkkaus) professorina Joensuun, sittemmin Itä-Suomen yliopistossa. 

Hänen tutkimuksensa sijoittuu ennen muuta kääntämisen ja tulkkauksen historian alueelle. *Seitsemän veljeksen* saksannoksia käsittelevästä väitöskirjasta (1998) lähtien kiinnostuksen kohteena ovat olleet kirjallisuuden kääntämiseen liittyvät kysymykset Suomen ja saksankielisten maiden välisissä kulttuurisuhteissa, minkä lisäksi Kujamäki on käsitellyt myös yleisemmin kaunokirjallisuuden kääntämiseen liittyviä kysymyksiä muun muassa tämän vuosituhannen alun tutkimushankkeen *Suomennoskirjallisuuden historia* (SKS, 2007) toimittajana yhdessä H. K. Riikosen, Urpo Kovalan ja Outi Paloposken kanssa. Sittemmin hänen tutkimusintressiensä keskipisteessä ovat olleet sodan kielellinen välittäjätoiminta jatkosodan sotilaallisissa rakenteissa, erityisesti suomalais-saksalaisessa aseveljeydessä toteutunut kääntäminen ja tulkkaus. 

Pekka Kujamäki on yksi Suomen ja saksankielisten maiden kulttuurisuhteisiin keskittyvän *FI-DACH-tutkimusverkoston* perustajajäsenistä yhdessä Marja Järventaustan (Köln), Leena Kolehmaisen (Turku) ja Marko Pantermöllerin (Greifswald) kanssa; sen toiminta käynnistyi pandemian alla helmikuussa 2020. Vuonna 2021 käynnistettiin myös kansainvälinen *History & Translation* -tutkimusverkosto, jonka toimintaa hän koordinoi yhdessä verkoston toisen perustajajäsenen, professori Christopher Rundlen (Bologna) kanssa. *Routledge Research on Translation and Interpreting History* on Kujamäen ja Christopher Rundlen toimittama kääntämisen ja tulkkauksen historiaan keskittyvä kirjasarja. 

## Julkaisuja

* *Deutsche Stimmen der Sieben Brüder. Ideologie, Poetik und Funktionen literarischer Übersetzung.* (Väitöskirja). Frankfurt a.M. etc.: Peter Lang, 1998.
**Suomennoskirjallisuuden historia I ja II.* Toim. H. K. Riikonen, Urpo Kovala, Pekka Kujamäki ja Outi Paloposki. Helsinki: SKS, 2007.
**Historische Translationskulturen*. Toim. Pekka Kujamäki, Susanne Mandl & Michaela Wolf. Tübingen: Narr Francke, 2020.
**Aseveljien tulkit. Jatkosodan monikielinen arki.* Helsinki: SKS, 2023. 
Koko julkaisuluettelo alla olevan Universität Graz -linkin kautta.

## Lähteet

## Aiheesta muualla

* Univ.-Prof. Dr. Pekka Kujamäki, Universität Graz
* FI-DACH-tutkimusverkosto  
* History and Translation Network. An open network of scholars with an interest in history and translation. 
* Routledge Research on Translation and Interpreting History
Bellezza

**Bellezza** on bulgarialaisaulaja Andrean ja Costi Ionițăn muodostaman Sahara-duon single, joka julkaistiin 29. kesäkuuta 2009. Kappaleella vierailee Geo Da Silva. Mukana on myös bulgarialaiskielinen versio kappaleesta ”Moyata poroda” ()

## Lähteet

## Aiheesta muualla
* Sahara discogs.com -sivustolla 
* Musiikkivideo (YouTube)
Megan Anderson

**Megan Anderson** (s. 11. helmikuuta 1990 Gold Coast, Queensland) on australialainen uransa lopettanut höyhensarjan vapaaottelija. Hän voitti urallaan Invictan höyhensarjan mestaruuden ja otteli kerran UFC:n höyhensarjan mestaruudesta, mutta hävisi sen Amanda Nunesille.

## Ura
Anderson aloitti uransa vapaaotteluammattilaisena vuonna 2013. Hänellä ei ollut aiempaa kamppailulajitaustaa. Anderson otteli viisi ensimmäistä otteluaan pienissä tapahtumissa kotimaassaan Australiassa. Ensimmäisen ottelunsa hän hävisi tuomariston enemmistöpäätöksellä, mutta seuraavat neljä hän voitti, kaksi tuomariston päätöksillä, yhden takakuristuksella ja yhden käsilukolla. 

### Invicta
Vuonna 2015 Anderson teki sopimuksen yhdysvaltalaisen naisten vapaaotteluorganisaation Invicta Fighting Championshipsin kanssa ja muutti Missouriin harjoitellakseen lajia James Krausen valmennuksessa Glory MMA & Fitness -salilla. Hän kohtasi ensimmäisessä Invicta-ottelussaan syyskuussa 2015 Cindy Dandois’n ja hävisi triangelikuristuksella. Tuon tappion jälkeen Andersonin ura lähti nousuun peräkkäisten tyrmäysvoittojen myötä. Hän voitti tammikuussa 2016 Amber Leibrockin, toukokuussa 2016 Amanda Bellin ja heinäkuussa 2016 Peggy Morganin.

Tammikuussa 2017 Anderson pääsi ottelemaan Invictan väliaikaisesta höyhensarjan mestaruudesta Charmaine Tweetiä vastaan. Hän voitti ottelun teknisellä tyrmäyksellä toisessa erässä. Maaliskuussa 2017 Andersonin mestaruus muutettiin kiistattomaksi, kun edeltävä mestari Cris Cyborg siirtyi pysyvästi UFC:hen. Anderson ei ehtinyt puolustaa mestaruutta kertaakaan, sillä myös hän siirtyi UFC:hen. Hänen julkistettiin kesäkuussa 2017 kohtaavan juuri Cyborgin ottelussa UFC:n naisten höyhensarjan mestaruudesta heinäkuun lopun UFC 214 -tapahtumassa. Viikko julkistuksen jälkeen Anderson kuitenkin vetäytyi ottelusta, tarkentamattomiin henkilökohtaisiin syihin vedoten, ja hänen tilalleen nostettiin silloinen Invictan kääpiösarjan mestari Tonya Evinger.

## Lähteet

## Aiheesta muualla
*
Ririkumutima

**Ririkumutima** eli **Mwamikazi Nidi Ririkumutima Bizama hitanzimiza Mwezi** (? – 28. heinäkuuta 1917 Gitega Burundi) oli afrikkalaisen Burundin kuningaskunnan sijaishallitsija ja kuningataräiti eli *mugabekazi* vuodet 1908–1917.

## Elämänvaiheita
Ririkumutiman syntymäaikaa ei tiedetä. Hänen isänsä oli heimopäällikkö Sekawonyi, ja hän kuului äitinsä Inankison puolelta Watuissien Munyakamaran klaaniin. Hän oli yksi kuningas Mwezi IV:n kolmestatoista vaimosta. Hän synnytti kolme tytärtä ja kuusi poikaa.

Vanha kuningas Mwezi IV kuoli 1908, ja Rirukumutima halusi varmistaa, että yksi hänen pojistaan perisi kuninkuuden. Näytti kuitenkin siltä, että toisen vaimon, Ntibahinyan, poika Mbukije olisi nousemassa valtaan. Hän järjesti kilpailijansa murhan ja kuulututti ympäri valtakuntaa olevansa oikea kuningataräiti. Hän ei ollut Mbukijen biologinen äiti, mutta petos meni kaikkialla läpi. Hän pääsi näin Mutaga IV Mbikijen lyhyen kauden sijaishallitsijaksi ja toimi myös Mwambutsa IV:n kauden alun sijaishallitsijana.

Vanhassa burundilaisessa kulttuurissa kuningataräiti oli arvostettu henkilö. Kulttuurin tuoma asema yhdistettynä poliittiseen tilannetajuun teki Ririkumutimasta vaikutusvaltaisen henkilön.

Saksa liitti Burundin vuonna 1890 Itä-Afrikan siirtomaihinsa, mutta sen ote ei ollut maasta tiukka. Belgian joukot ottivat Burundin hallintaansa vuonna 1916.

Ririkumutima teki vaikutuksen myös eurooppalaisiin siirtomaaviranomaisiin. R. Bourgeois kirjoitti, että hitaasti puhuva vanha kuningatar on huomattavasti älykkäämpi ja päättäväisempi kuin häntä ympäröivät prinssit.

## Lähteet
Deternin taistelu

**Deternin taistelu** oli 27. syyskuuta 1426 käyty taistelu Itä-Friisiassa valtaa pitävän eliitin ja kapinoivinen talonpoikien välillä. Talonpoikaisarmeija löi taistelussa aluetta hallinneen Ocko II tom Brokin armeijan, mikä käynnisti laajemman kapinan tom Brokia vastaan.

Ocko II tom Brok oli pyytänyt apua häntä vastaan nousseen kapinan kukistamiseen Oldenburgilta, Hoyalta, Diepholzilta, Tecklenburgilta ja Bremeniltä, joiden joukot saapuivat piirittämään Deternin kaupunkia 25. syyskuuta. Kahden päivän piirityksen jälkeen Focko Ukenan ja Sibet von Rüstringenin johtama talonpoikaisarmeija löi piirittävät joukot. Diepholzin kreivi kaatui taistelussa ja Bremenin arkkipiispa jäi kapinallisten vangiksi.

## Lähteet
Padam si po teb

**Padam si po teb** () on bulgarialaisen pop-folk-laulajan Tatjanan single. Single julkaistiin 16. elokuuta 2017.

## Lähteet

## Aiheesta muualla
* Virallinen YouTube-video
Miyavi (albumi)

**Miyavi** on japanilaisen rock-muusikko Miyavin kahdeksas studioalbumi. Se julkaistiin 19. kesäkuuta 2013.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Enkelados

**Enkelados** (, ) oli kreikkalaisessa mytologiassa soturihahmoinen jättiläinen eli gigantti. Enkelados on Uranoksen ja Gaian poika. Mytologian mukaan Enkelados taisteli Athenea vastaan gigantomakhiassa eli giganttien taistelussa. Enkeladoksen uskotaan olevan haudattu Etnan alle Sisiliassa.

Enkeladoksen mukaan on nimetty Saturnuksen kuu Enceladus ja suomalainen e-urheiluorganisaatio ENCE eSports.

## Lähteet
*
Pariisi–Nizza-ajo 2018

**Pariisi–Nizza-ajo 2018** oli järjestyksessään 76. maantiepyöräilyn Pariisi–Nizza-ajo. Kilpailu alkoi Chatousta 4. maaliskuuta ja päättyi Nizzaan 11. maaliskuuta. Kilpailussa ajettiin seitsemän yhteislähtöetappia ja yksi henkilökohtainen aika-ajo.

## Joukkueet

## Etapit

## Kokonaistilanne

## Lähteet

## Aiheesta muualla
Linn-Kristin Riegelhuth Koren

**Linn-Kristin Riegelhuth Koren** (s. 1. elokuuta 1984 Lorenskog) on norjalainen käsipalloilija. Hän on Norjan maajoukkueessa voittanut olympiakultaa Pekingissä 2008 ja Lontoossa 2012 sekä saavuttanut olympiapronssia Rio de Janeirossa 2016.. Hän voitti maailmanmestaruuden Brasiliassa 2011 sekä Euroopan-mestaruuden Unkarissa 2004, Ruotsissa 2006, Makedoniassa 2008, Tanskan ja Norjan yhdessä järjestämissä kisoissa 2010 sekä Unkarin ja Kroatian kisoissa 2014. Seuratasolla hän edustaa Larvikia.

Kansainvälinen käsipalloliitto valitsi Riegelhuth Korenin vuoden 2008 maailman parhaaksi naispelaajaksi.

Linn-Kristin Riegelhuth Korenin sisko Betina Riegelhuth on myös maajoukkuekäsipalloilija.

## Lähteet
David Kämpf

**David Kämpf** (s. 12. tammikuuta 1995 Jirkov, Tšekki) on tšekkiläinen jääkiekkoilija, joka edustaa NHL-seura Washington Capitalsia. Kämpf pelasi ensimmäisen NHL-ottelunsa 28. joulukuuta 2017. Ensimmäisen NHL-maalinsa hän teki syntymäpäivänään 12. tammikuuta 2018 Chicago Blackhawksin voittaessa Winnipeg Jetsin lukemin 2–1.

Marraskuussa 2025 Kämpf teki vapaana pelaajana Vancouver Canucksin kanssa vuoden mittaisen ja 1,1 miljoonan dollarin arvoisen sopimuksen.

Maaliskuussa 2026 siirtotakarajalla Canucks kauppasi Kämpfin Washington Capitalsiin vaihdossa kuudennen kierroksen varausvuoroon vuoden 2026 varaustilaisuudessa.

Kämpfia ei ole varattu NHL:ään.

## Lähteet
* 

### Viitteet
Jenny Agutter

**Jennifer Ann Agutter** OBE (s. 20. joulukuuta 1952 Taunton, Somerset) on englantilainen näyttelijä, joka on esiintynyt pitkän uransa aikana niin televisiossa, elokuvissa kuin teatterissakin. 

## Ura

Jenny Agutter aloitti uransa lapsinäyttelijänä vuoden 1964 seikkailuelokuvassa *[[Sudanista itään]]*, jossa hän esitti seikkailuihin joutuvaa emiirin tytärtä. Hän esiintyi samassa roolissa kahdessa eri Edith Nesbitin romaanin *Aseman lapset* filmatisoinnissa: ensin BBC:n tuottamassa minisarjassa *The Railway Children* vuonna 1968 ja kaksi vuotta myöhemmin Lionel Jeffriesin ohjaamassa elokuvassa *[[Aseman lapset]]* vuonna 1970. 

Agutter oli vasta 16-vuotias näytellessään yhtä pääosaa Nicolas Roegin ohjaamassa elokuvassa *[[Erämaan vangit]]* vuonna 1971, ja sen sisältämä alastiuintikohtaus teki hänestä tunnetun. Hän voitti samana vuonna naissivuosan Emmy-palkinnon roolistaan televisioelokuvassa *[[The Snow Goose (elokuva)|The Snow Goose]]*. Vuonna 1976 hän esiintyi dystopisessa tieteiselokuvassa *[[Pako tulevaisuudesta]]* ja sotaelokuvassa *[[Kotka on laskeutunut]]*. Agutter sai parhaan naissivuosan Bafta-palkinnon roolistaan elokuvassa *[[Hevonen (elokuva)|Hevonen]]* vuonna 1977.

1980-luvulla Agutter näytteli kauhukomediassa *[[Ihmissusi Lontoossa]]* (1981) sairaanhoitajaa, johon ihmissudeksi muuttunut amerikkalainen poika ihastuu. Hän vieraili myös televisiosarjoissa *[[Magnum (televisiosarja)|Magnum]]* ja *[[Murhasta tuli totta]]*.

Vuonna 1990 Agutter näytteli kauhuelokuvassa *[[Child’s Play II]]*, ja hän on itse kuvaillut roolityötään epäonnistuneeksi. Hän esiintyi 1990-luvulla myös muun muassa televisiosarjoissa *[[Töitä yksityisetsivälle]]* ja *[[The Buccaneers - Viattomat valloittajat]]*.

Agutter on esiintynyt 2000-luvulla muun muassa elokuvissa *[[Aavikon kuningatar]]* (2015) ja *Tin* (2015). Hänellä oli myös pieni rooli valtuutettu Hawleyna Marvel Cinematic Universen elokuvissa *[[The Avengers (vuoden 2012 elokuva)|The Avengers]]* (2012) ja *[[Captain America: The Return of the First Avenger]]* (2014). Hän on näytellyt myös muun muassa televisiosarjoissa *[[Erikoisjoukkue]]*, *[[The Alan Clark Diaries]]* ja *[[The Invisibles]]*. Agutter on esittänyt televisiosarjassa *[[Hakekaa kätilö]]* Nonnatus-talon kätilöitä johtavaa sisar Juliennea vuodesta 2012 lähtien.

Teatterinäyttelijänä Agutter on esiintynyt urallaan muun muassa The National Theatren ja Royal Shakespeare Companyn tuotannoissa.

## Valikoitu filmografia
### Elokuva

### Televisio

## Lähteet

## Aiheesta muualla
*
*
Odysseus (kraatteri)

**Odysseus** on Saturnuksen kuun Tethyksen suurin kraatteri. Sen on 445 km leveä ja on yksi Aurinkokunnan suurimmista kraattereista. Se on nimetty kreikkalaisen sankarin mukaan.

## Lähteet
Ithaca Chasma

**Ithaca Chasma** on suuri laakso Tethyksessä, yhdessä Saturnuksen kuista. Laakso on 100 kilometriä leveä, viisi kilometriä syvä ja 2&nbsp;000 kilometriä pitkä. Se on nimetty Kreikan saaren, Ithakan mukaan. Se on samankeskinen Odysseus-kraatterin kanssa.

## Lähteet